Tervehdys kaikille teille, ihanaiset naiset!
Toki ohjelmaa saavat katsoa myös miehet, -
mutta tänään erityisesti te naiset olette keskiössä.
Olen Sari Tanus, 3 pojan äiti, gynekologi, kansanedustaja -
ja kaupunginvaltuutettu Tampereelta.
Ja ennen muuta - Jumalan armosta olen Kuninkaan tytär.
Tänään haluaisin keskustella kanssasi elämän mahdollisuuksista.
Annatko elämälle, anteeksiannolle ja luottamukselle mahdollisuuden?
"Isä, anna meille meidän syntimme anteeksi, -
niin kuin mekin anteeksi annamme velallisillemme."
Näin Jeesus opetti meitä rukoilemaan.
"Anna anteeksi niin kuin mekin anteeksi annamme."
Toisaalta vuosien ajan olemme kuulleet: -
"Niin kuin tahdotte toisten tekevän teille, niin tehkää te myös heille."
Entä kuinka usein olet kuullut: "Kyllä minä anteeksi voin antaa, -
mutta koskaan en unohda."
Tai toisin päin: "Kyllä minä voin yrittää unohtaa, -
mutta anteeksi en voi antaa."
Annatko elämälle mahdollisuuden?
Vai lukkiudutko johonkin ja kavennat elämän mahdollisuuksia?
Minusta yksi tärkeitä perusasioita ja lähtökohtia elämässä on -
olla rehellinen itsensä kanssa.
Varmasti on tilanteita - ja monilla voi olla kokemuksiakin siitä, -
että voi olla tosi vaikeaa antaa anteeksi -
tai se voi tuntua jopa mahdottomalta.
Ole silloin rehellinen itsesi kanssa ja kerro se myös Isälle.
Anna itsellesi aikaa ja pyydä Isältä apua tilanteeseen.
On hyvä muistaa, että kukaan meistä ei ole täydellinen.
Jokainen meistä tarvitsee armoa ja anteeksiantamusta.
Kaikki olemme samalla viivalla.
Hyvä keino tähän tilanteeseen on alkaa rukoilla ihmisen puolesta, -
joka on syvästi loukannut meitä -
tai siunata häntä, joka on tehnyt meille väärin.
Pysähdy Isän eteen asian kanssa.
Rukoukset ja siunaukset tulevat ensin ehkä huulilta, ei sydämestä -
tai niitäkin voi olla vaikea lausua.
Silloin voisit taas kokeilla hengellistä musiikkia tai lauluja, -
joissa puhutaan kiitoksesta, siunauksesta tai anteeksiannosta.
Anna myös tuon ihmisen viipyä ajatuksissasi -
ja laula, kiitä laulaessasi.
Anna myös itsellesi ja omalle prosessillesi aikaa.
Kukaan ei voi pakottaa itseään antamaan toiselle anteeksi, -
mutta Jumalan tahto on, että annamme toisillemme anteeksi -
niin kuin Hänkin on anteeksi antanut meille.
Jumala on luvannut auttaa ja on valmis -
viemään meitä vaikeimmankin prosessin läpi, -
jotta voimme antaa anteeksi ja myös ottaa vastaan anteeksiantamuksen.
Katkeruus ja anteeksiantamattomuus sitovat meitä, -
kuluttavat valtavasti voimavaroja -
ja voivat olla esteenä monelle asialle.
Joskus tuntuu, että kaikkein vaikeinta voi olla -
olla armollinen itselleen ja antaa itselleen anteeksi.
Voi olla, että uskoo ja on pystynyt -
ottamaan Jumalan anteeksiannon vastaan, -
mutta itsesyytökset vaivaavat eikä pysty antamaan itselleen anteeksi.
Tuntuuko tutulta?
Minusta tuntuu, että nämä ovat erityisesti naisten ongelmia.
Elämässä voi tulla yllätystilanteita vastaan.
Elämä ei ehkä menekään suunnitelmien mukaan -
tai sitten on tullut tehtyä jokin virheliike -
ja sen seurauksien vuoksi ollaan paniikissa.
Asian ratkaisemiseksi voidaan valita tie, -
mikä osoittautuukin seuraavaksi virheeksi, -
ja itsesyytökset ovat entistä voimakkaammat.
Tämäntyyppisiä tilanteita on tullut vastaan -
tyttöjen ja naisten yllätysraskaus- tilanteissa.
"Eihän tämän nyt näin pitänyt käydä! -
Mutta en millään voi pitää lastakaan. -
Ei ole muuta vaihtoehtoa kuin abortti."
Tätä hoetaan itselle - uudelleen ja uudelleen.
Muuta vaihtoehtoa ei edes ajatuksiin anneta.
Sitten keskustelematta kunnolla asiasta kenenkään kanssa -
haetaan raskaudenkeskeytys, salataan ehkä koko asia -
ja ajatellaan: "Nyt se on ohi."
Mutta usein asia kalvaa ja painaa -
ja voi tulla monenlaisena oireiluna pintaan.
Oireita ei usein edes yhdistetä historian salattuihin kuvioihin.
Tampereella alkaneessa Itu-työssä kuunnellaan, -
annetaan keskusteluapua ja kerrotaan vaihtoehdoista -
yllätysraskaustilanteissa.
Tuetaan yksin tai vaikeassa elämän- tilanteessa lastaan odottavia -
tai yksin lastaan hoitavia äitejä -
ja järjestetään koko ajan myös vertaistukiryhmiä abortin kokeneille.
Ystäväpuhelimesta tavoittaa ihmisen, joka on valmis kuuntelemaan -
ja auttamaan syyllistämättä ja tuomitsematta.
Iäkkäin mukaan tullut on 80-vuotias, -
joka vuosikymmenet oli kantanut syyllisyystaakkaa abortin vuoksi.
Kipeiden asioiden läpikäyminen voi satuttaa vuosienkin jälkeen, -
mutta samalla se helpottaa.
Kun saa tunnustaa ja uskoa anteeksiantamuksen, -
se on useimmiten valtava helpotus.
Joskus näissä tilanteissa on vaikeinta antaa itselle anteeksi.
Näissäkin tilanteissa Isän rakkaus hoitaa ja hoivaa, -
eheyttää ja kasvattaa kivusta uutta.
Rohkaisisinkin lähtemään liikkeelle -
ja käymään läpi elämänhistorian painavia asioita.
Tunnustaminen ja anteeksisaaminen tuovat vapautta.
Seurakunnan työntekijöitä, nuorisotyöntekijöitä kuin myös -
senioreidenkin kanssa työtä tekeviä kehottaisin olemaan herkkänä -
myös elämän varrella mahdollisesti olleita raskauksia ajatellen.
Rakastakaa ja anteeksi antakaa, mutta älkää kantako taakkoja.
Jeesus sanoi, että vapauteen Hän tuli meidät vapauttamaan.
Hän ei kuollut ristillä turhaan, vaan aivan kaiken Hän maksoi.
Siinä ei kategorisoida eikä lajitella syntejä, -
vaan kaiken - aivan kaiken - Hän maksoi ja tarjoaa anteeksiantoa -
ja sen mukanaan tuomaa vapautta ja yhteyttä elävään Jumalaan.
Elämä on aina mahdollisuus.
Niin kauan kuin on elämää, on toivoa.
Niin kauan kuin on elämää, on mahdollisuuksia.
Tämä on tullut usein esille myös raskausasioihin liittyen.
Elämä ja sen vaaliminen, luottamus Jumalaan kaikissa tilanteissa -
tuo poikkeuksetta siunauksen tullessaan.
Jumala näkee meidän tilanteemme, olipa se mikä tahansa.
Hän näkee, on luvannut auttaa, antaa voimia -
ja viedä vaikeiden jaksojenkin läpi.
Usein keskiössä on kysymys: -
luotammeko Jumalan johdatukseen ja apuun?
Luotammeko vai alammeko tehdä aivan omapäisiä äkkiratkaisuja -
kysymättä tai kuuntelematta Isää lainkaan?
Luottamus voi erityisesti olla koetuksella -
vaikeissa tai haasteellisissa elämän jaksoissa.
Usein kivikkoisen vaikean jakson keskellä ihmiset huokailevat -
ja odottavat, että se olisi vain nopeasti ohi ja elämä helpottuisi.
Katse ja ajatukset, toiveet kohdistuvat tulevaisuuteen sen sijaan, -
että herkällä mielellä kuuntelisit, -
mitä juuri noina vaikeina päivinä Isä haluaa opettaa.
Kuuntelisit, mitä Hän haluaa avata ja kuinka vahvistaa ja johdattaa.
Ajattelen, että juuri elämän haasteelliset, vaikeat jaksot ovat -
kuin erityisen vaikea yliopistokurssi.
Siihen Jumala on varannut meille -
jotain erityistä löydettäväksi ja ymmärrettäväksi.
Olenkin usein sanonut, että juuri haasteellisissa elämäntilanteissa -
luota Jumalaan, luota Jumalan lupauksiin, -
kuuntele herkällä mielellä, mitä Hän haluaa avata.
Ota askeleita siihen suuntaan, mihin Hän ohjaa. Toimi rohkeasti.
Tai - odota levollisesti, jos niin on tarkoitus.
Elä tätä päivää, älä ole kiinni eilisessä, -
äläkä hukkaa tätä päivää elämällä jo huomista.
Juuri tämä päivä on lahja Jumalalta.
Käytä se hyvin ja ota vastaan, mitä Jumala tänään haluaa sinulle antaa.
Anna elämälle juuri tänään mahdollisuus.
Huomisesta emme kukaan tiedä.
Jeesus kuoli ristillä meidän jokaisen puolesta.
Hän tarjoaa anteeksiantamusta ja elävää yhteyttä Jumalan kanssa.
Luota Jumalaan. Anna anteeksi- antamukselle mahdollisuus.
Solmuja, lukkoja avautuu, -
ja ehkä aivan uusia tehtäviä annetaan -
tai entisiin kuvioihin annetaan uusia näkökulmia.
Annetaan elämälle, anteeksiannolle ja luottamukselle mahdollisuus.
Annetaan Jumalalle mahdollisuus.
Sinä ihanainen nainen, kiitos, kun jaoit tämän hetken kanssani.
Ehkä jaamme vielä pienen hetken rukoukseen yhdessä ja sanotaan: -
Rakas Taivaan Isä, kiitos, että tunnet meistä jokaisen.
Kiitos, että tiedät elämän- tilanteemme ja haluat auttaa.
Jeesus, kiitos, että kuolit ristillä meidän puolestamme.
Anna anteeksi meidän syntimme ja auta meitä luottamaan sinuun -
ja luottamaan sinun johdatukseesi.
Näin haluan toivotella tähän päivään ja tuleviin päiviin -
siunausta sinulle kaikenlaisiin elämänvaiheisiin.
Tekstitys: Tuula-Riitta Virrankare